**Zápisnica z 2. zasadnutia obecného zastupiteľstva**

**v Nových Sadoch dňa 28. januára 2019**

Počet poslancov: 8 + 1 bez právoplatného mandátu - Peter Matulník

Počet prítomných poslancov: 7 + 1 bez právoplatného mandátu – Peter Matulník

**Program:**

1. Otvorenie

2. Zloženie sľubu poslanca

3. Správa o kontrolnej činnosti za rok 2018

4. Voľba komisií

5. Informácie k pripravovanej výzve v rámci Mikroregiónu Radošinka

6. Informácie o procesoch k osadenému dopravnému značeniu

7. Úprava rozpočtu

8. Rôzne

9. Diskusia

10. Záver

**K bodu č. 1**

**Otvorenie**

Zasadnutie obecného zastupiteľstva otvorila a viedla starostka obce Silvia Halvoníková. Poslancov oboznámila s programom zasadnutia.

**Obecné zastupiteľstvo prijalo**

**uznesenie č. 10/2019**

Obecné zastupiteľstvo v Nových Sadoch **schvaľuje** program zasadnutia obecného zastupiteľstva.

Za prijatie uznesenia hlasovalo 7 poslancov – Dušan Drietomský, Milan Krošlák, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

Za overovateľov zápisnice boli určení poslanci obecného zastupiteľstva Dušan Drietomský a Daniel Solgaj, za zapisovateľku Emília Krčmárová.

**K bodu č. 2**

**Zloženie sľubu poslanca**

Novozvolený poslanec Obecného zastupiteľstva v Nových Sadoch Peter Matulník zložil sľub poslanca v súlade s § 25 ods. 1 písm. a) Zákona SNR č. 369/1990 Z. z. o obecnom zriadení v platnom znení.

Bolo mu odovzdané osvedčenie o zvolení za poslanca. Zároveň čestne prehlásil, že nevykonáva funkciu, ktorá by bola nezlučiteľná s funkciou poslanca obecného zastupiteľstva podľa § 11 ods. 2 Zákona SNR č. 369/1990 o obecnom zriadení v platnom znení.

**Obecné zastupiteľstvo prijalo**

**uznesenie č. 11/2019**

Obecné zastupiteľstvo v Nových Sadoch **konštatuje,** že zvolený poslanec Obecného zastupiteľstva v Nových Sadoch Peter Matulník zložil predpísaný sľub poslanca obecného zastupiteľstva.

Za prijatie uznesenia hlasovalo 7 poslancov – Dušan Drietomský, Milan Krošlák, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 3**

**Správa o plnení kontrolnej činnosti hlavnej kontrolórky obce za rok 2018**

Hlavná kontrolórka Elena Pavlovičová predniesla Správu o plnení kontrolnej činnosti hlavnej kontrolórky obce za rok 2018.

**Obecné zastupiteľstvo prijalo**

**uznesenie č. 12/2019**

Obecné zastupiteľstvo **berie na vedomie** Správu o kontrolnej činnosti hlavnej kontrolórky obce za rok 2018.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 4**

**Voľba členov komisií**

Na ustanovujúcom zasadnutí obecného zastupiteľstva dňa 10. decembra 2018 boli zriadené komisie: 1. Komisia pre verejný záujem

2. Komisia pre šport, kultúru a sociálnu oblasť

3. Komisia pre verejný poriadok, výstavbu a životné prostredie

**1. Doplnenie člena komisie pre verejný záujem**

Za člena komisie pre verejný záujem bol doplnený poslanec obecného zastupiteľstva Peter Matulník za politickú stranu KDH.

**Obecné zastupiteľstvo prijalo**

**uznesenie č. 13/2019**

Obecné zastupiteľstvo v Nových Sadoch **schvaľuje** doplnenie člena komisie pre verejný záujem Petra Matulníka za politickú stranu KDH.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**2. Zloženie komisie pre šport, kultúru a sociálnu oblasť**

Starostka obce predložila návrh na zloženie Komisie pre šport, kultúru a sociálnu oblasť z radov poslancov obecného zastupiteľstva: Katarína Ábelová, Vladimír Brestovský, Peter Matulník, Daniel Solgaj, Jozef Štefanka.

Poslanci obecného zastupiteľstva navrhli za členov Komisie pre šport, kultúru a sociálnu oblasť: Elena Bisahová, Karol Černický, Stanislav Daniš, Janka Fábiková, Radoslav Matulník, Ing. Martin Olejár, Miroslava Pargáčová, Gabriela Ručkayová, Marta Šunderlíková.

**Obecné zastupiteľstvo prijalo**

**uznesenie č. 14/2019**

Obecné zastupiteľstvo v Nových Sadoch **schvaľuje** Komisiu pre šport, kultúru a sociálnu oblasť v zložení: Katarína Ábelová, Vladimír Brestovský, Peter Matulník, Daniel Solgaj, Jozef Štefanka, Elena Bisahová, Karol Černický, Stanislav Daniš, Janka Fábiková, Radoslav Matulník, Ing. Martin Olejár, Miroslava Pargáčová, Gabriela Ručkayová, Marta Šunderlíková.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

Za predsedu Komisie pre šport, kultúru a sociálnu oblasť bol navrhnutý poslanec obecného zastupiteľstva Jozef Štefanka.

**Obecné zastupiteľstvo prijalo**

**uznesenie č. 15/2019**

Obecné zastupiteľstvo v Nových Sadoch **schvaľuje** za predsedu Komisie pre šport, kultúru a sociálnu oblasť poslanca OZ Jozefa Štefanku.

Za prijatie uznesenia hlasovalo 7 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Katarína Ábelová.

Poslanec Jozef Štefanka sa zdržal hlasovania.

**3. Zloženie Komisia pre verejný poriadok, výstavbu a životné prostredie**

Starostka obce predložila návrh na zloženie Komisie pre verejný poriadok, výstavbu a životné prostredie z radov poslancov obecného zastupiteľstva: Dušan Drietomský, Ing. Martin Ingeli, Milan Krošlák, Patrik Matušík.

Poslanci obecného zastupiteľstva navrhli za člena Komisie pre verejný poriadok, výstavbu a životné prostredie: Ing. Michal Fábry.

**Obecné zastupiteľstvo prijalo**

**uznesenie č. 16/2019**

Obecné zastupiteľstvo v Nových Sadoch **schvaľuje** Komisiu pre verejný poriadok, výstavbu a životné prostredie v zložení: Dušan Drietomský, Ing. Martin Ingeli, Milan Krošlák, Patrik Matušík, Ing. Michal Fábry.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

Za predsedu Komisie pre verejný poriadok, výstavbu a životné prostredie bol navrhnutý poslanec obecného zastupiteľstva Milan Krošlák.

**Obecné zastupiteľstvo prijalo**

**uznesenie č. 17/2019**

Obecné zastupiteľstvo v Nových Sadoch **schvaľuje** za predsedu Komisie pre verejný poriadok, výstavbu a životné prostredie poslanca OZ Milana Krošláka.

Za prijatie uznesenia hlasovalo 7 poslancov – Dušan Drietomský, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

Poslanec Milan Krošlák sa zdržal hlasovania.

**K bodu č. 5**

**Informácie k pripravovanej výzve v rámci Mikroregiónu Radošinka**

Starostka obce informovala prítomných poslancov o pripravovanej výzve v rámci Mikroregiónu Radošinka. Výzva sa týka zlepšenia dopravnej obslužnosti v obci. Chodníky však nie sú oprávnenou aktivitou. Starostka obce požiadala poslancov, aby si premysleli návrhy na aktivitu, ktorá by sa realizovala z uvedených zdrojov. Jednou z aktivít môže byť výmena a doplnenie zastávky v časti Sila. Konkrétne návrhy budú predmetom zasadnutia najbližšej Komisie pre verejný poriadok, výstavbu a životné prostredie.

**Obecné zastupiteľstvo prijalo**

**uznesenie č. 18/2019**

Obecné zastupiteľstvo v Nových Sadoch **berie na vedomie** informácie starostky obce k pripravovanej výzve v rámci Mikroregiónu Radošinka.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 6**

**Informácie o procesoch k osadenému dopravnému značeniu**

Starostka obce informovala o  procese osadenia dopravného značenia na ceste III. triedy č. III/1678 a III/1679 v obci Nové Sady z dôvodu nevyhovujúcej dopravnej situácie.

**Obecné zastupiteľstvo**

**prijalo uznesenie č. 19/2019**

Obecné zastupiteľstvo v Nových Sadoch **berie na vedomie** informácie o procesoch k osadenému dopravnému značeniu na ceste III. triedy č. III/1978 a III/1679.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 7**

**Zmena rozpočtu rozpočtovým opatrením č. 1/2019**

Návrh na zmenu rozpočtu rozpočtovým opatrením č. 1/2019 predložila starostka obce (príloha k zápisnici).

**Obecné zastupiteľstvo prijalo**

**uznesenie č. 20/2019**

Obecné zastupiteľstvo v Nových Sadoch **schvaľuje** zmenu rozpočtu rozpočtovým opatrením č. 1/2019 podľa priloženého návrhu.

Za prijatie uznesenia hlasovalo 8 poslancov – Dušan Drietomský, Milan Krošlák, Peter Matulník, Patrik Matušík, Daniel Solgaj, Vladimír Brestovský, Jozef Štefanka, Katarína Ábelová.

**K bodu č. 8**

**Rôzne**

* Starostka obce informovala o výsledkoch šetrenia príčiny požiaru na budove obecného úradu na základe vyjadrenia Okresného riaditeľstva hasičského a záchranného zboru v Nitre a Okresného riaditeľstva policajného zboru v Nitre, odbor kriminálnej polície. Vyšetrovanie bolo ukončené, nebolo preukázané úmyselné zavinenie ani zavinenie z nedbalosti.
* Starostka obce ďalej oboznámila prítomných s možnosťami farebného riešenia fasády na budove obecného úradu. Poslanci sa zhodli na variante č. 3 predloženej vizualizácie, ktorá je prílohou zápisnice.
* Starostka obce podala informácie o pokračovaní rekonštrukcie budovy materskej školy.
* Starostka obce ďalej informovala o pribúdajúcich povinnostiach v oblasti účtovníctva a rozpočtovníctva od roku 2008, ako aj o ďalších kompetenciách, ktoré sú bez zodpovedajúcich financií presunuté na obce.

**K bodu č. 9**

**Diskusia**

* Poslanec Daniel Solgaj poukázal na potrebu riešiť osadenie dopravných značiek na niektorých úsekoch v obci. Tiež poukázal na zničenú cestu v časti obce na ulici pri rodinných domoch so súpisnými číslami 290, 291 a 292 v Nových Sadoch. Starostka obce informovala o viacerých tvaromiestnych obhliadkach v uvedenej lokalite, ktorých sa zúčastnili zástupcovia Slovenského vodohospodárskeho podniku a Regionálnej správy a údržby ciest, nakoľko uvedená lokalita je v ich vlastníctve a správe. Na opravu uvedenej cesty nevyčlenil finančné prostriedky ani jeden z uvedených subjektov.
* Ing. Michal Fábry kladne hodnotil osadenie dopravného zrkadla avšak poukázal na osadenie dopravnej značky STOP na ceste pri firme Stavivo bez dostatočného upozornenia občanov na túto zmenu. Starostka obce vysvetlila, že pri vypracovaní PD na osadenie zákazových značiek a výpočte rozhľadového trojuholníka v predmetnej križovatke si takúto zmenu vyžiadali súčasné normy. O zmene môžeme občanov informovať s využitím informačných možností obce.
* Poslankyňa Katarína Ábelová sa informovala či je možnosť hlásiť miestnym rozhlasom aj mimo úradných hodín obecného úradu. Odpoveď poskytla kultúrna referentka obce Ivana Fojtíková. Na tento účel sme používali zariadenie „Florián“, ktoré je momentálne nefunkčné z dôvodu požiaru na budove. Požiadavka je v štádiu riešenia. Po spustení zariadenia bude opäť možné hlásiť aj mimo úradných hodín.
* Poslankyňa Katarína Ábelová poukázala na nesvietiace pouličné lampy v Sile smerom k cintorínu. Starostka obce vysvetlila, že sme o tom informovaní a táto situácia sa rieši. Nakoľko skončila trojročná záručná lehota a na lampy nášho typu nie je možné od výrobcu zakúpiť náhradné diely, poskytuje len celé nové lampy, snažíme sa urobiť prieskum trhu a nájsť svietidlá rovnakých kvalitatívnych parametrov, ale s možnosťou servisných zásahov.
* Poslanec Milan Krošlák požiadal o informáciu ako pokračuje žiadosť o nenávratný finančný príspevok na vodovod. Starostka obce informovala, že predpoklad začatia výstavby bude jar 2019.

**K bodu č. 10**

**Záver**

Na záver pani starostka poďakovala prítomným za účasť a zasadnutie obecného zastupiteľstva ukončila.

Overovatelia: Dušan Drietomský ..................................................

Daniel Solgaj ..................................................

Zapisovateľka: Emília Krčmárová ..................................................

Silvia Halvoníková

starostka obce